
ŠAKIŲ RAJONO SAVIVALDYBĖS TARYBA

SPRENDIMAS 

DĖL PROJEKTO „KUDIRKOS NAUMIESČIO ŠV. KRYŽIAUS ATRADIMO BAŽNYČIOS TVARKYBOS DARBŲ UŽBAIGIMAS IR PRITAIKYMAS VISUOMENĖS REIKMĖMS. (II ETAPAS)“
2013 m. lapkričio 28 d. Nr. T-399
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 16 straipsnio 2 dalies 41 punktu ir 18 straipsnio 1 dalimi, n u s p r e n d ž i a: 


1. Pritarti Kudirkos Naumiesčio Šv. Kryžiaus Atradimo parapijos projektui „Kudirkos Naumiesčio Šv. Kryžiaus Atradimo bažnyčios tvarkybos darbų užbaigimas ir pritaikymas visuomenės reikmėms. (II etapas)”.  


2. Dalyvauti Kudirkos Naumiesčio Šv. Kryžiaus Atradimo parapijos EEE ir Norvegijos finansinio mechanizmo 2009–2014 m. Europos ekonominės erdvės programos „Kultūros ir gamtos paveldo išsaugojimas ir atgaivinimas“ finansavimo krypties „Iš dalies sutvarkytų nemedinių nekilnojamojo kultūros paveldo statinių tvarkybos darbų užbaigimo ir pritaikymo visuomenės reikmėms projektai“ finansavimui teikiamame projekte kaip projekto partneriui, pasirašant jungtinės veiklos sutartį


3. Patvirtinti, kad:


3.1. projektas nenumatytas įgyvendinti pagal Lietuvos Respublikos vidaus reikalų ministerijos įgyvendinamą Sanglaudos skatinimo veiksmų programos priemonę „Prielaidų spartesnei ūkinės veiklos diversifikacijai kaimo vietovėse sudarymas“, Lietuvos Respublikos aplinkos ministerijos įgyvendinamą Sanglaudos skatinimo veiksmų programos priemonę „Vandens tiekimo ir nuotekų tvarkymo sistemų renovavimas ir plėtra“, Lietuvos Respublikos susisiekimo ministerijos įgyvendinamą Ekonomikos augimo veiksmų programos priemonę „Savivaldos transporto infrastruktūros modernizavimas ir plėtra“, Lietuvos Respublikos ūkio ministerijos įgyvendinamas Sanglaudos skatinimo veiksmų programos priemones „Viešųjų nekilnojamųjų kultūros paveldo objektų kompleksiškas pritaikymas turizmo reikmėms“, „Viešosios paskirties pastatų renovavimas nacionaliniu lygiu“, „Viešosios paskirties pastatų renovavimas regioniniu lygiu“ ir „Viešosios paskirties renovavimo projektai, atitinkantys Lietuvos 2004–2006 metų Bendrojo programavimo dokumento 1.2 priemonės „Energijos tiekimo stabilumo, prieinamumo ir didesnio energetikos efektyvumo užtikrinimas“ naudos ir kokybės vertinimo kriterijus, Programos priemonę „Vietos plėtros strategijų įgyvendinimas“ ar pagal kitas EB fondų, Programos ar nacionalinių programų lėšomis įgyvendinamas programas, siekiant išvengti dvigubo finansavimo rizikos.

3.2. projektas įtrauktas į Marijampolės Regiono plėtros 2014-2020 metų ir Šakių rajono savivaldybės 2011-2017 metų plėtros planus.

